কেনটিশ প্লোভার
কেনটিশ প্লোভার (বৈজ্ঞানিক নাম: Charadrius alexandrinus) হলো চ্যারাড্রিডি পরিবারের একটি ছোট পাখি। এদের ওজন ৪০ থেকে ৪৪ গ্রাম পর্যন্ত হয়। সমুদ্র তীরবর্তী লবণাক্ত হ্রদ, উপকূল, বালির টিলা, জলাভূমি, আধা-শুষ্ক মরুভূমি এবং তুন্দ্রার তীরে এরা বসবাস ও বংশবৃদ্ধি করে। কেনটিশ প্লোভারের একটি বড় ভৌগোলিক ক্ষেত্র রয়েছে ষেখানে এদের দেখা মেলে। এই ভৌগোলিক ক্ষেত্রটি ১০ ডিগ্রি থেকে ৫৫ ডিগ্রি অক্ষাংশ পর্যন্ত বিস্তৃত। উত্তর আফ্রিকার উভয় মূল ভূখণ্ড, যেমন সেনেগাল এবং দ্বীপ যেমন কেপ ভার্দে দ্বীপপুঞ্জে এদের দেখা মেলে। তেমনি আবার মধ্য এশিয়ার যেমন চীনের ক্ষারীয় হ্রদে এদের দেখা যায়। তেমনি আবার ইউরোপের স্পেন এবং অস্ট্রিয়ার কিছু অঞ্চলে এদের ক্ষুদ্র জনসংখ্যা রয়েছে। শীতকালে আফ্রিকায় এই পাখির কিছু সংখ্যক প্রায়শই পরিযায়ী। তবে অন্যান্য দ্বীপপুঞ্জে এরা পরিযায়ী নয় অর্থাৎ স্থানান্তর করে না। কেনটিশ নামটি দক্ষিণ পূর্ব ইংল্যান্ডের কেন্ট কাউন্টি থেকে এসেছে যেখানে এদের প্রথম দেখা মেলে। তবে ১৯৭৯ সালের পরে ব্রিটেনে এই প্রজাতির প্রজননের খবর পাওয়া ষায়নি।